Манделл Роберт Александр

Манделл Роберт Александр (24. 10. 1932-жылы туулган, Канада, Кингстон) – америкалык экономист, Нобель сыйлыгынын лауреаты (1999), Америка маданият жана илим академиясынын мүчөсү (1998). 1953-жылы Колумбия университетинин бакалавры, 1956-жылдары Лондон эконо­мика мектебин аяктап, Массачусетс техникалык институтунун философия илиминин доктору. 1956–57-жылдары Чикаго университетинде саясий экономия боюнча стажировка, Станфорд жана Болонья университеттеринде сабак өткөн. 1961–71-жылдары Чикаго университетинин профессор, «Journal of Political Economy» журналынын редактору. 1965–75-жылдары Женева эл аралык изил­дөө борборунан чакырылган жана 1997–98-жылдары Пол Х. Ницце наамындагы эл аралык изилдөө мектебинин алдындагы Жон Хопкинс атындагы Болонья борборунда профессор болуп эмгектенген. Манделл валюта зоналарынын оптималдуулугу теориясы менен белгилүү. Эл аралык экономикага зор салым кошкону үчүн таанымал болгон. Ал бюджет жана салык саясатына проценттик көрсөткүчтөрдү өзгөртүү аркылуу эл аралык финансы агымдары кандай түрдө өлкөнүн экономиканы башкарууга мүмкүнчүлүк түзөрүн көрсөткөн. Манделл өзүнүн оюн 1960-жылы жарык көргөн ишинде далилдеген. Ал биринчилерден болуп экономиканы өнүктүрүү үчүн салыктарды кыскартуу керек деген ойду айткан. Манделлдин көпчүлүк коллегалары жана 1970–80-жылдардагы көрүнүктүү саясатчылар (Р. Рейган ж. б.) анын ишин салыкты азайтуунун негизи катары кабыл алышкан. Көптөгөн эл аралык сыйлыктардын, 100дөн ашуун илимий эмгектин, 8 монографиянын автору. 
Категория:Инсандар
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7